कोएना मित्रा के 'बिग बॉस' से बाहर होने पर भड़की इस एक्ट्रेस ने सलमान खान पर साधा निशाना, बोलीं- आपको हिंसा चाहिए...  
बिग बॉस 13 से बाहर हुईं कोएना मित्रा
एक्स कंटेस्टेंट ने सलमान खान पर पक्षपात करने का लगाया आरोप
वीडियो शेयर कर कह दी ये बात
बिग बॉस का सीजन 13 (Bigg Boss) को लेकर विवाद थमने का नाम नहीं ले रहे हैं. चाहे, बैड शेयरिंग हो या इस हफ्ते हुए 'डबल इविक्शन.' इस हफ्ते 'वीकेंड का वार' में सलमान खान घरवालों के लिए एक बड़ा सरप्राइज लेकर आए. दरअसल, चार नॉमिनेट हुए घरवालों में से दो घरवालों कोएना मित्रा (Koena Mitra) और दलजीत कौर (Daljiet Kaur)) को घर से
बेघर होना पड़ा. बिग बॉस के इस फैसले पर सभी घरवाले और साथ ही दर्शक भी हैरान रह गए. लेकिन हाल ही में, बिग बॉस की एक्स कंटेस्टेंट रह चुकीं एक्ट्रेस सोफिया हयात (Sofia Hayat) ने कोएना मित्रा के बिग बॉस के निकाले जाने पर अपना जोरदार रिएक्शन दिया है.
Koena was not voted out by the public but rigged by Bigg Boss. The public know this and I know this. *inside information Bigg Boss*
A post shared by  Sofia Hayat (@sofiahayat) on Oct 14, 2019 at 1:18am PDT
बिग बॉस की एक्स कंटेस्टेंट सोफिया हयात (Sofia Hayat) ने कोएना मित्रा को लेकर सलमान खान पर ही आरोप लगा दिया. एक्ट्रेस ने अपने इंस्टाग्राम एकाउंट से एक वीडियो पोस्ट किया. इस वीडियो में सोफिया हयात ने सलमान खान पर कोएना मित्रा (Koena Mitra) के साथ पक्षपात करने का आरोप लगाया. उन्होंने कहा, 'सलमान खान (Salman Khan) मैं आपसे नाराज हूं क्योंकि आपने एक अच्छी कंटेस्टेंट कोएना मित्रा के साथ पक्षपात किया. मुझे पता है कि जनता ने कोएना मित्रा को घर से बेघर नहीं किया बल्कि आपने किया है.'
सोफिया हयात ने आगे कहा, 'बिग बॉस (Bigg Boss) के घर में कब उन लोगों को इज्जत देना शुरू करेंगे, जिनको इज्जत मिलनी चाहिए. सलमान खान आपके इस कदम से लोगों को लगेगा कि आप हिंसात्मक व्यवहार को सपोर्ट करते हैं, लोग यह नहीं देखना चाहते, दर्शक अच्छे लोगों को देखना चाहते हैं.'